Hy is ’n lid van die span medici wat daar na die Olimpiese en wêreldkampioen in die 400 meter omsien.
Van Niekerk het in Oktober verlede jaar ligamente in sy knie geskeur in ’n raakrugbywedstryd in Kaapstad wat ’n voorwedstryd vir die toets tussen die Springbokke en All Blacks was.
“Ons is baie tevrede met sy vordering, veral oor die laaste drie maande, meestal te danke aan sy span in Bloemfontein,” sê Holtzhausen
“Die volgende fase sluit in om sy terugkeer saam met Tannie Ans (Botha, sy afrigter) te beplan en bestuur. Die plan is op koers, maar daar is nog ’n lang pad voor.”
“Ons sal eers moet sien hoe hanteer sy knie die baan om te weet hoe vinnig hy sal kan voorberei. Ons sal dit binne die volgende twee maande weet.”
Die vinnigste man om ’n atletiekbaan het die naweek ’n aanduiding gekry hoe vinnig ’n Formule Een-renmotor is.
Die goue seun van Suid-Afrikaanse atletiek pryk op ’n foto op Twitter ook saam met die voormalige Brasiliaanse renjaer Felipe Massa.